### 4.     Beslutning om at godkende forslag til tillæg 2 til Spildevandsplan 2017-2027

**Åbent**

Sagsnr.: 326-2020-15488       J.nr.: 06.00.05           Dokumentnr.:
326-2020-183964

**Sagstype**

Beslutning.

**Resume og sagens baggrund**

Ifølge Spildevandsplan 2017-2027, skal planen revideres i
2020 og 2024.

[adresse] og Kalundborg Kommune har brug for at
arbejde sammen om planerne for bl.a. investering i kloakering, sommerhusområder
mv de kommende år, før en revision af spildevandsplanen giver mening. Der udarbejdes
derfor et tillæg til spildevandsplanen, der udskyder revisionen til 2022. I
tillægget medtages nogle få konsekvensrettelser samt nye anlæg som alligevel
skulle udløse et tillæg til planen.

**Indstillinger**

Chefen for Plan, Byg og Miljø
indstiller, at tillæg til spildevandsplanen vedtages

**Behandling**

Teknik- og Miljøudvalget.

**Sagsfremstilling**

Det er miljøbeskyttelsesloven, som forpligter kommunerne til
at lægge en samlet plan for bortskaffelse af spildevand i kommunen. Der er en
vejledning som beskriver emner som spildevandsplanen skal indeholde. Der er i
miljøbeskyttelsesloven ikke fastsat krav til hvor ofte den skal revideres eller
hvor længe den er gældende, og tidsperioden i [adresse] eksisterende
spildevandsplan er en som Kalundborg Kommune selv har fastsat. Ifølge
Spildevandsplan 2017-2027, skal planen revideres i 2020 og 2024.

I den eksisterende spildevandsplan var det bl.a. et mål at
undersøge spildevandforholdene i sommerhusområderne nærmere, før der kan
udarbejdes en samlet plan. Derudover er der ikke overblik over status for
Kalundborg Forsynings anlægs/investeringsoversigt, som er en forudsætning for
en revision.

Administrationen ønsker derfor at udsætte revisionen af
spildevandsplanen og i stedet arbejde videre med disse emner.

Det anbefales derfor, at der laves et tillæg til
Spildevandsplanen, hvori det beskrives, at revisionen udskydes til 2022.

I tillægget medtages desuden følgende ændringer til
spildevandsplanen, da der hhv. er tale om presserende opgaver (1-3) og
almindelige tilretninger (4-6):

1.
Ukloakeret område i byzone ved [adresse]Kærvej i Kalundborg, som først
er planlagt spildevandskloakeret i 2027, fremskyndes til 2021, da der er tale
om uhygiejniske forhold

2.    Ny
daginstitution i Svebølle - området ændres fra overfladevandskloakeret til
spildevandskloakeret

3.    Optagelse af
Banegrøften ved [adresse] som et spildevandsteknisk anlæg

4.    Ærtevangen 8
optages i kloakopland efter aftale med ejer og Kalundborg Forsyning

5.    [adresse], 13
og 15 optages i kloakopland efter aftale med ejerne og Kalundborg Forsyning

6.    Slibestenen 8,
Gørlev optages i kloakopland efter aftale med ejerne og Kalundborg Forsyning

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Spildevandsplan\_2017-27 | 326-2020-189665 |
| FORSLAG til tillæg 2\_Spildevandsplan 2017-2027 | 326-2020-344638 |